CELEX: 62020TN0681
Language: sl
Date: 2020-11-13 00:00:00
Title: Zadeva T-681/20: Tožba, vložena 13. novembra 2020 – OC/ESZD

18.1.2021   
            
            
               SL
            
            
               Uradni list Evropske unije
            
            
               C 19/65
            
         
      Tožba, vložena 13. novembra 2020 – OC/ESZD
      (Zadeva T-681/20)
      (2021/C 19/70)
      Jezik postopka: francoščina
      
         Stranki
      
      
         Tožeča stranka: OC (zastopnika: L. Levi in A. Champetier, odvetnika)
      
         Tožena stranka: Evropska služba za zunanje delovanje (ESZD)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
                  in zato,
               
            
                  —
               
               
                  za nično razglasi odločbo z dne 27. januarja 2020 v delu, v katerem je zavrnjen odškodninski zahtevek tožeče stranke z dne 27. septembra 2019;
               
            
                  —
               
               
                  kolikor je potrebno, za nično razglasi odločbo z dne 4. avgusta 2020 v delu, v katerem je zavrnjena pritožba tožeče stranke z dne 17. aprila 2020;
               
            
                  —
               
               
                  toženi stranki naloži, da tožeči stranki povrne nepremoženjsko in premoženjsko škodo, ki se ocenita ex aequo et bono na 20 000 EUR oziroma 580 889 EUR;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: kršitev člena 22a Kadrovskih predpisov za uradnike Evropske unije, kršitev člena 3.3 Listine o nalogah in odgovornostih skrbnikov računov izločenih sredstev ESZD, kršitev člena 3 Kodeksa o strokovnem ravnanju za zaposlene, odgovorne za finančno preverjanje pri ESZD, in kršitev člena 2 Sklepa PROC HR(2011)008 visokega predstavnika Unije za zunanje zadeve in varnostno politiko.
               
            
                  2.
               
               
                  Drugi tožbeni razlog: kršitev dolžnosti skrbnega ravnanja. Tožeča stranka v zvezi s tem zlasti meni, da pri odločitvi o njeni premestitvi ni bilo spoštovano načelo enakovrednosti zaposlitev in da ob upoštevanju okoliščin obravnavane zadeve njena premestitev ni bila upravičena v interesu službe.
               
            
                  3.
               
               
                  Tretji tožbeni razlog: kršitev pravice do izjave in obveznosti obrazložitve, ter kršitev načela varstva osebnih podatkov in pravice do spoštovanja zasebnega življenja.